Vier familielede sterf toe motor hulle tref(Foto verskaf deur SAPD Limpopo) Die polisie in Lebowakgomo buite Polokwane (Pietersburg) in Limpopo doen ŉ geregtelike doodsondersoek ná vier persone Dinsdagaand deur ŉ motor getref is. Kol. Moatshe Ngoepe, woordvoerder van die polisie, het gesê die persone, tussen 10 en 55 jaar oud, het omstreeks 20:00 naby Maralaleng op ŉ grondpad gestap toe ŉ motor hulle getref het. Die motor was van Lekurung na Dithabaneng op pad. Die vier persone is uitgeken as Veronica Maswinyane (55), Pontsho Kadiaka (30), Constance Kadiaka (40) en Thereso Kadiaka (10). “Die polisie en paramedici is na die toneel ontbied. Die vier persone is op die toneel dood verklaar.” Die oorsaak van die ongeluk is nog nie bekend nie.